CELEX: 32021D1919
Language: et
Date: 2021-10-29 00:00:00
Title: Nõukogu otsus (EL) 2021/1919, 29. oktoober 2021, Euroopa Liidu nimel võetava seisukoha kohta seoses riiklikult toetatavate ekspordikrediitide kokkuleppe VI lisas esitatud söepõhise elektritootmise sektorileppe läbivaatamise otsuse vastuvõtmisega kirjaliku menetlusega nimetatud kokkuleppe osaliste poolt

4.11.2021   
               
               
                  ET
               
               
                  Euroopa Liidu Teataja
               
               
                  L 389/21
               
            
         NÕUKOGU OTSUS (EL) 2021/1919,
         29. oktoober 2021,
         Euroopa Liidu nimel võetava seisukoha kohta seoses riiklikult toetatavate ekspordikrediitide kokkuleppe VI lisas esitatud söepõhise elektritootmise sektorileppe läbivaatamise otsuse vastuvõtmisega kirjaliku menetlusega nimetatud kokkuleppe osaliste poolt
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Majandusliku Koostöö ja Arengu Organisatsiooni (OECD) riiklikult toetatavate ekspordikrediitide kokkuleppe (edaspidi „kokkulepe“) suunised, sealhulgas kokkuleppe VI lisas esitatud söepõhise elektritootmise sektorilepe (edaspidi „sektorilepe“) on liidu õigusesse üle võetud ja seega muudetud liidus õiguslikult siduvaks Euroopa Parlamendi ja nõukogu määrusega (EL) nr 1233/2011 (1).
                  
               
                     (2)
                  
                  
                     Vastavalt sektorileppele peaksid kokkuleppe osalised (edaspidi „osalised“) vastu võtma otsuse kirjaliku menetlusega, et vaadata läbi sektorilepe, et veelgi tugevdada selle tingimusi, et aidata kaasa ühisele eesmärgile võidelda kliimamuutuste vastu ja jätkata söepõhistele elektrijaamadele antava riikliku toetuse järkjärgulist kaotamist.
                  
               
                     (3)
                  
                  
                     Sektorileppe läbivaatamise otsus peaks olema kooskõlas Pariisi kokkuleppest tulenevate Euroopa Liidu rahvusvaheliste kohustuste ja liidu kliimapoliitikaga.
                  
               
                     (4)
                  
                  
                     Euroopa Liidu Nõukogu nõudis oma 25. jaanuari 2021 järeldustes „Kliima- ja energiadiplomaatia – Euroopa rohelise kokkuleppe välismõõtme rakendamine“ keskkonnakahjulike fossiilkütuste subsideerimise järkjärgulist kaotamist kogu maailmas vastavalt selgele ajakavale, otsustavat ja õiglast ülemaailmset üleminekut kliimaneutraalsusele, sealhulgas söe senises mahus kasutamise järkjärgulist lõpetamist energiatootmises, ning esimese sammuna kolmandate riikide uue söetaristu igasuguse rahastamise viivitamatut lõpetamist.
                  
               
                     (5)
                  
                  
                     On asjakohane määrata kindlaks liidu nimel võetav seisukoht seoses sektorileppe läbivaatamise otsuse vastuvõtmisega kirjaliku menetlusega kokkuleppe osaliste poolt, kuna osaliste otsus on liidule siduv ja võib otsustavalt mõjutada liidu õigusnormide sisu vastavalt määrusele (EL) nr 1233/2011,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel seoses Majandusliku Koostöö ja Arengu Organisatsiooni riiklikult toetatavate ekspordikrediitide kokkuleppe VI lisas esitatud söepõhise elektritootmise sektorileppe läbivaatamise otsuse vastuvõtmisega, põhineb Euroopa Liidu seisukohal (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 29. oktoober 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  Euroopa Parlamendi ja nõukogu 16. novembri 2011. aasta määrus (EL) nr 1233/2011, mis käsitleb riiklikult toetatavate ekspordikrediitide suuniste rakendamist ja millega tunnistatakse kehtetuks nõukogu otsused 2001/76/EÜ ja 2001/77/EÜ (ELT L 326, 8.12.2011, lk 45).
         
            (2)  Vt dokument ST 12623/21 veebilehel http://register.consilium.europa.eu.